Diari Oficial de la Generalitat Valenciana


Sumari del DOGV 4236, del 25-04-2002 (2002/3829)

ACORD de 15 de març de 2002, de la Comissió Territorial d'Urbanisme de València, relatiu al Pla de Reforma Interior amb delimitació d'unitat d'execució de la zona Hort del Papa inclosa en el sòl urbà industrial polígon IV en el Pla General d'Ordenació Urbana de Silla.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4236

Data del DOGV
:   25-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/3829


Data del document
:   15-03-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Silla
    * pla d'urbanisme

ACORD de 15 de març de 2002, de la Comissió Territorial d'Urbanisme de València, relatiu al Pla de Reforma Interior amb delimitació d'unitat d'execució de la zona Hort del Papa inclosa en el sòl urbà industrial polígon IV en el Pla General d'Ordenació Urbana de Silla. [2002/3829]
  
Vist l'expedient tramés per l'Ajuntament de Silla referit al Pla de Reforma Interior amb delimitació d'unitat d'execució de la zona Hort del Papa inclosa en el sòl urbà industrial polígon IV en el Pla General d'Ordenació Urbana de la població, i de conformitat amb els següents,
  
Antecedents de fet
  
Primer
  
Iniciat l'expedient pel procediment abreujat de l'article 48 de la Llei 6/94, de 15 de novembre, de la Generalitat Valenciana, Reguladora de l'Activitat Urbanística a instàncies de la mercantil Inmobiliaria Horta Naves y Parcelas, SL, mitjançant presentació el 28 de febrer de 2001 davant de notari del Pla de Reforma Interior, Programa per a l'Actuació Integrada i Avantprojecte d'Urbanització.
  
El projecte es va sotmetre a informació pública pels propis mitjans de l'interessat en del DOGV de 27 de març de 2001 i en el diari Levante d'11 d'abril de 2001.
  
Durant el període esmentat es van presentar dues alternatives tècniques i en el termini de presentació de proposicions juridicoeconòmiques es van presentar 4 proposicions.
  
El ple de la corporació local, amb data 30 d'octubre de 2001, va aprovar provisionalment el Pla de Reforma Interior, el Programa per a l'Actuació Integrada i va adjudicar provisionalment aquesta programació a la mercantil Inmobiliaria Naves y Parcelas.
  
Segon
  
El projecte consta de memòria i plànols.
  
Tercer
  
L'objecte del present Pla de Reforma Interior és la programació d'un sòl urbà industrial delimitant una unitat d'execució per a gestionar la seua urbanització de manera unitària mitjançant una Actuació Integrada.
  
El PRI no modifica l'ordenació detallada establida en el PGOU.
  
S'estableix una àrea de repartiment que coincideix amb la unitat d'execució delimitada, i li correspon un índex d'edificabilitat bruta d'1,023 m2t/m2s coincident amb la que estableix el PGOU.
  
Quart
  
Durant la tramitació no s'han sol·licitat informes sectorials.
  
Cinqué
  
Silla té Pla General d'Ordenació Urbana aprovat definitivament per la Comissió Territorial d'Urbanisme amb data 12 de desembre de 1992.
  
Sisé
  
La Comissió Informativa de la Comissió Territorial d'Urbanisme de València, en la sessió realitzada el 7 de març de 2002, va emetre informe relatiu al projecte que ens ocupa, i compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, d'acord amb el que estableix l'article 45,46 i 47, per remissió de l'article 52, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon
  
La documentació està completa, als efectes del compliment del que preceptua l'article 27 i 28 de la LRAU.
  
Tercer
  
En el Pla de Reforma Interior no es modifica l'ordenació detallada establida en el PGOU.
  
La normativa urbanística de la unitat d'execució coincideix amb les Normes Urbanístiques per al sòl urbà industrial vigents en el Pla General d'Ordenació Urbana de la població.
  
Quart
  
En delimitar la unitat d'execució i establir una àrea de repartiment desenvolupada per una actuació integrada, atés que el planejament general no delimita àrees de repartiment en el sòl urbà de la població ?per la qual cosa s'aplicaria el règim d'àrees de repartiment uniparcel·làries- es produeix una modificació en el sistema d'actuació i en conseqüència en el règim urbanístic dels propietaris afectats.
  
L'aprofitament establit per a la unitat és semblant al de la resta del polígon industrial on s'inclou.
  
Cinqué
  
Les determinacions contingudes en el Pla de Reforma Interior es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Sisé
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva de Plans de Reforma Interior de municipis de menys de 50.000 habitants, de conformitat amb el que disposa l'article 54.2.B de la Llei Reguladora de l'Activitat Urbanística, en relació amb l'article 10.A, per remissió de l'art. 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió realitzada el 15 de març de 2002, acorda aprovar definitivament el Pla de Reforma Interior amb delimitació d'unitat d'execució en la zona Hort del Papa del municipi de Silla.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que s'estime oportú.
  
València, 15 de març de 2002.- El secretari de la Comissió Territorial d'Urbanisme: José Manuel Palau Navarro.